Міёрская выратавальная станцыя—структурнае падраздзяленне АСВОДа. Створана ў 2005 годзе. Першапачаткова ў штаце значыліся матарыст Віктар Васюцёнак, вадалаз Алег Рубанік і Дзяніс Скавародка, які асвойваў вадалазную работу. Сабраў калектыў старшыня раённага таварыства выратавання на вадзе Віктар Букіс. На станцыі мелі мінімальны рыштунак: вяроўкі, выратавальныя кругі і камізэлькі, металічную маторную лодку. Пошукі пад вадой вялі сумесна з Браслаўскімі асводаўцамі. Работа накіроўвалася не толькі на папярэджанне ўтапленняў і пошук загінуўшых у ва-дзе, але і рамонт будынка станцыі, дзе патрабавала замены падлога, не было электрычнасці і ацяплення. Востра паўстала пытанне аб прызначэнні кіраўніка, які б займаўся і гаспадарчымі пытаннямі, вёў дакументацыю. Алег Рубанік падыходзіў па ўсіх крытэрыях. Меў педагагічную адукацыю і стаж настаўніка працоўнага навучання. Прайшоў армейскую загартоўку ў сапёрным падраздзяленні інжынерных войск, дзе дасканала асвоіў прафесію вадалаза.